**ԳԱՎԱՌԻ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ ՄԱՅԻՍԻ 1-Ի՝ ԱՇԽԱՏԱՆՔԻ ՕՐՎԱ ԿԱՊԱԿՑՈՒԹՅԱՄԲ**

Սիրելի հայրենակիցներ.

 Սրտանց շնորհավորում եմ ձեզ Աշխատանքի օրվա առիթով: Աշխատանքն է ամեն ինչի սկիզբը և աշխատանքի շնորհիվ են բոլոր ձեռքբերումները: Հայ աշխատավորը բոլոր ժամանակներում էլ աչքի է ընկել արարելու ստեղծագործ ու պայքարող բնավորությամբ: Հենց դրա շնորհիվ էլ մեր ազգը, անգամ ամենադժվար իրավիճակներում, կարողացել է գոյատևել ու դիմակայել մարտահրավերներին:

 Այսօր, ավելի քան երբևէ, աշխարհաքաղաքական այս բարդ պայմաններում, թող որ մեզանից յուրաքնչյուրը վերարժեվորի իր ուժերը և առավելագույնս դրանք ներդնի աշխատանքում, որը կերջանկացնի անհատին և կզարգացնի մեր երկիրը:

 Մաղթում եմ, որ աշխատանքի բերկրանքը վայելեն բոլորը, աշխատելու ձգտեն բոլորը և միահամուռ ուժերով, շնորհիվ աշխատանքի, կերտենք մեր երկրի շենացումն ու զարգացումը:

***Լավագույն մաղթանքներով՝ Գավառ համայնքի ղեկավար՝***

 ***Գուրգեն Երվանդի Մարտիրոսյան***